देवघर: डीएवी स्कूलों के निदेशक डॉ. जे.पी. शूर को मिला इंस्पायरिंग ह्यूमन बीइंग अवार्ड
देवघर: आज दिनांक 28.03.23 को स्थानीय गीता देवी डीएवी पब्लिक स्कूल कास्टर टाउन, देवघर में डीएवी स्कूलों के निदेशक पी.एस -1 डॉक्टर जे.पी. शूर को शिक्षा के क्षेत्र में उत्कृष्ट कार्य करने के फलस्वरूप वर्ल्ड बुक रिकॉर्ड में दर्ज पंजाब प्रांत का पहला इंस्पायरिंग ह्यूमन बीइंग अवार्ड मिलने पर शिक्षकों के बीच खुशी का माहौल बना हुआ है। डॉक्टर जे.पी. शूर एक महान शिक्षाविद होने के साथ-साथ सामाजिक कार्यकर्ता भी हैं। डीएवी स्कूलों के कुशल संचालन में उनकी भूमिका सर्वश्रेष्ठ है।
विद्यालय के प्राचार्य कृष्ण कुमार सिंह ने डॉक्टर जे.पी. शूर को इतनी बड़ी उपलब्धि के लिए समस्त विद्यालय परिवार की तरफ से हार्दिक शुभकामनाएंँ दीं। साथ ही उन्होंने सभी शिक्षकों को डॉक्टर जे.पी. शूर के द्वारा बताए गए शिक्षा के विभिन्न पहलुओं को ध्यान में रखते हुए अपने कार्यों को करने की सलाह दी। उन्होंने बताया कि डॉक्टर जे.पी. शूर के परिश्रम तथा कुशल मार्गदर्शन से वर्तमान समय में आधुनिक तकनीक द्वारा डीएवी पब्लिक स्कूलों की उपलब्धियाँ दिन प्रतिदिन नए-नए कीर्तिमान स्थापित कर रही हैं और बच्चे सफलता की ऊँचाइयों को छूते नजर आ रहे हैं। डॉक्टर जे.पी शूर के द्वारा शिक्षा के क्षेत्र में किए गए कार्य हम सभी शिक्षकों के लिए प्रेरणादायक है।